- Եթե հանրությունն է տեսնում խնդիրներ, ապա նա պետք է հստակ գիտակցի, որ դրա հաս-ցեատերը արտգործնախարարությունը կամ դեսպանատները չեն, այլ նրանց քաղաքական պատվեր իջեցրած իշխանական վերնախավը, ուստի Հայաստանի բոլոր խնդիրների լուծումը միասնական է` այդ իշխանական վերնախավից ազատվելը, իրական ազգային ընտրանի ձևավորելը, որն ունակ կլինի երկրում հեղափոխական ծավալի ազգային-պետական բարե-փոխումներ իրականացնել, այդ թվում՝ արտաքին քաղաքական ոլորտում: Այլ տարբերակ չկա: Իսկ քանի դեռ դա տեղի չի ունեցել, Հայաստանը շարունակելու է դեսպաններ նշանա-կել անորակ նախկին պաշտոնյաների կամ ԽԾԲ-ների, որոնք պատկերացում անգամ չունեն իրական արտաքին քաղաքական խնդիրներից: Միամտություն է կարծել, թե Էդվարդ Նալ-բանդյանը վատ է աշխատում ու Սերժ Սարգսյանը մարդ չի գտնում նրան փոխարինելու հա-մար: Անգամ երբ մի օր փոխի նախարարին, դա էլ չի նշանակի, թե նախկինում նա վատ է կատարել շեֆի հանձնարարականները: Պարզապես իշխանությունը միշտ սովորություն ու-նի քավության նոխազների վրա ուղղորդել քննադատությունների սլաքը, որպեսզի ինքը չհայտնվի թիրախում: